Nepal

O **Nepal**, cuxo nome oficial é **República Federal Democrática do Nepal** (en nepalés: सङ्घीय लोकतान्त्रिक गणतन्त्र नेपाल), é un país do sur de Asia, con fronteiras coa China (Tíbet) ao norte e a India ao sur. A súa capital e Katmandú; a lingua oficial é o nepalés e a moeda é a rupia nepalesa. O país foi unha monarquía ata 2008, sendo Gyanendra o seu derradeiro rei.

## Xeografía 
Nepal ten, máis ou menos, a forma dun trapecio irregular, formando un pequeno país que de leste a oeste ten unha lonxitude duns 800&nbsp;km e de norte e sur unha anchura máxima duns 200&nbsp;km, cubrindo unha área de 147.181&nbsp;km².

Desde unha perspectiva fisiográfica, Nepal pode ser dividido en tres zonas, que dun xeito groseiro, están orientadas de leste a oeste: a zona montañosa, a zona dos outeiros e a rexión do Terai. Estas tres zonas están irrigadas polos maiores cursos de auga do país. A altitude varía desde os 60 metros no Terai, até os 8.848 metros na cima do Everest. Este gradiente tan enorme entraña unha diversidade de climas e de terras.

### Climas 
A grandes trazos hai tres variedades climáticas básicas:
* subtropical nas chairas do Terai, que bordean no sur do país á India, e por onde corren os tres ríos principais, Kosi, Narayani e Karnali, que pertencen á marxe norte da grande chaira indo-ganxética. Caracterízase por unha estación chuviosa, entre xuño e setembro, causada polo monzón, e outra estación, seca, que cobre o resto do ano; 
* temperado na rexión central, de montañas medianas e outeiros; 
* frío e seco na rexión das altas montañas do Himalaia.

Soamente un 20 % da superficie total do país é cultivábel, de xeito que as necesidades acrecentadas unha poboación que medra, tanto en combustíbel como en arroz, o alimento básico, arrastran a unha deforestación preocupante.

## Terremoto de 2015 
O 25 de abril de 2015 produciuse o devastador terremoto de magnitude 7,8 na escala de Richter. O terremoto rexistrouse ás 06:11 GMT, e o seu epicentro localizouse no distrito de Lamjung, a 81 quilómetros ao noroeste da capital, Katmandú, e a unha profundidade de 15 quilómetros. O número de mortos superou os 8.700 e o total de feridos foi de 20.000, sen incluír o total de desaparecidos, que ascendeu a 273 persoas, entre elas 80 estranxeiros. A maioría dos falecidos concentráronse nos distritos de Sindhupalchowk, ao norte da capital nepalesa, e no distrito administrativo de Katmandú, mentres que outras persoas morreron en Nuwakot.

O Centro Nacional de Operacións de Emerxencia de Nepal indicou que o terremoto destruíu totalmente 10.744 edificios e causou danos parciais en 14.741. As vivendas irrecuperables superan as 191.000, mentres que outras 175.000 sufriron graves danos. O Goberno considerou que se necesitarían uns 2.000 millóns de dólares para a reconstrución. O terremoto causou unha destrución xeneralizada en todo o país e cuantiosos danos materiais. Unha parte importante dos edificios máis emblemáticos e históricos do chamado Val de Katmandú, declarado Patrimonio da Humanidade, quedaron reducidos a cascallos.

## Economía 
## Zonas 
## Demografía 
### Relixión 
Segundo o censo do ano 2001, o 80,6 % dos habitantes do Nepal son hinduístas. Os budistas constitúen o 10,7 %, os musulmáns o 4,2 % e outras relixións o 3,5 %, tamén existen minorías de ateos e cristiáns.

### Linguas 
Segundo o censo do 2001, fálanse 92 linguas no Nepal. As principais (porcentaxes como lingua nai) son: nepalés (49%), maithili (12%), bhojpuri (8%), Tharu (6%), Tamang (5%), Newari/Nepal Bhasa (4%), Magar (3%), awadhi (2%), Bantawa (2%), Limbu (1%), e Bajjika (1%). As restantes 81 son faladas por menos do 1%.[miniatura|350px|centro|Evolución da demografía entre 1960 e 2010 (cifra da [Organización das Nacións Unias pola alimentación e a agricultura|FAO, 2012). Poboación en milleiros de habitantes.]]

Ficheiro:Kathmandu-Bhagvati-04-2013-gje.jpg|Katmandú
Ficheiro:Pashupatinath-Tempel-25a-Westzugang-blauer Shiva-2014-gje.jpg|Pashupatinath
Ficheiro:Bhaktapur-Tacapala Tole-28-Ziege-2013-gje.jpg|Bhaktapur
Ficheiro:Changu Narayan-Skulptur-52-Kultfigur-2013-gje.jpg|Changu Narayan
Ficheiro:Patan-Cyasilim Devar-12-Degutale-Palast-2013-gje.jpg|Patan
Ficheiro:Dzongla to Lobuche-12-Pflanze mit Rauhreif-2007-gje.jpg|Himalaya
Ficheiro:Dzongla to Lobuche-70-Bach-2007-gje.jpg|Himalaya
Ficheiro:Mustang-Ghami to Lo Gekar-48-2015-gje.jpg|Mustang
Ficheiro:Mustang-Tsarang-Lo Manthang-16-Traeger-Bus-2015-gje.jpg|Mustang
Ficheiro:160322-066 View from Thiri.jpg|alt=|Kali Gandaki

## Notas 
## Véxase tamén 
### Outros artigos 
* Tihar